واش غادي المغرب يرفع حالة الطوارئ الصحية ف20 ماي؟ هاد الشي داير ومحرك. الوضعية الوبائية المستقرة نوعا ما هي اللي خلات هاد الفرضية كدور. غير هاد لشي ماشي محسوم. هاد الشي اللي اكدو ل”كود” مصدر من وزارة الداخلية. المصدر قال ل”كود” “ما يمكنش لينا نحسمو فهاد التاريخ بشكل نهائي”. اي ممكن اه وممكن اللا. المصدر ذكر “كود” بتصريح وزير الداخلية، عبد الوافي لفتيت، البارح اللي قال فيه خلال اجتماع لجنة الداخلية بمجلس النواب، بأنه مايمكنش نعرفو وقتاش غادي نخرجو من الحجر الصحي. وكان وزير الداخلية قد توقع أن تكون الأيام المقبلة صعبة بسبب “كورونا”، موضحا أنه لا يتضح أنه سيكون هناك حل قريب، وهو ما يتطلب التعايش مع هاد الجايحة. دابا كاين تخوف من عودة للفيروس وكاين توجه كيقول بعد رمضان والعيد ممكن المغرب يبدا تطبيق رفع حالة الطوارئ الصحية بتدرج. غاديين نكونو بحال كاع دول العالم ونديرو هاد الرفع علي 4 مراحل او 4. هاد الشي كيعني ان عيد الفطر غاديين نديروه فديورنا زمن كورونا 
واش غاديين نعيدو بلا “كورونا”؟ الداخلية لـ”كود”: مايمكنش نحسمو بأن رفع حالة الطوارئ غادي يكون ف 20 ماي